ขอถามหน่อยคะ พอดีว่าเป็นมาเกือบ 2 อาทิตย์แล้วค้ะ รู้สึกเหมือนมีอะไรติดคอเวลากลืนน้ำลาย มันแน่น มันจุก มันเจ้บ หายใจไม่ค่อยออกคะ เวลากินข้าวเสร้จสักพักแล้วนอน มันรู้สึกแน่นที่ลำคอ หายใจไม่ค่อยออกคะ บางทีแน่นมากๆก้ไปอ้วกคะ แต่มันก้ยังแน่น เหมือนมีอะไรติดคอยุเหมือนเดิม อยากทราบว่า เกิดจากสาเหตุอะไคะ
สวัสดีค่ะ การวินิจฉัยที่เป็นไปได้-กรดไหลย้อน อาจมีอาการจุกที่คอ ไอ ระคายคอ แสบร้อนกลางอก จุกแน่นลิ้นปี่ คลื่นไส้ อาเจียน-เนื้องอกหรือก้อนบริเวณต่อมไทรอยด์ หากมีขนาดใหญ่อาจทำให้กลืนติด กลืนลำบาก จุกคอ-เนื้องอกในหลอดอาหาร อาจมีอาการกลืนลำบากมากขึ้นเรื่อยๆจากเหตุการณ์หากกินแล้วไปนอนทันทีเป็นมากขึ้น น่าจะเกิดจากกรดไหลย้อนมากที่สุดค่ะ ก็คือมีกรดไหลย้อนขึ้นมาจากกระเพาะอาหารทำให้จุกที่คอได้การดูแลตัวเองเบื้องต้น เน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ โดยควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอาการที่ควรกลับไปพบแพทย์เช่น หลังปรับพฤติกรรมและรับประทานยาลดกรดแล้วอาการไม่ทุเลา มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง จุกคอมาก ไอระคายคอมากจนหายใจไม่ออก